Sesong 1 av Pokémon-animeserien ble opprinnelig sendt i 82 episoder i Japan, men ble i de fleste deler av verden sendt i 79 episoder. Den japanske episode 18 (engelsk tittel: Beauty and the Beach), ble ansett som kontroversiell på grunn av at James hadde oppblåsbare bryster, og ble derfor ekskludert fra serien. Japanske episode 35 (engelsk tittel: The Legend of Dratini) ble fjernet og ansett som kontroversiell på grunn av bruk av skytevåpen, mens japanske episode 38 (engelsk tittel: Cyber Soldier Porygon) ble fjernet på grunn av at en scene med røde og blå stroboskopiske lys forårsaket anfall på en god del japanske seere. Episoden er i ettertid også blitt fjernet fra serien i Japan.